open-index/open-wikipedia-markdown huggingface dataset:
Rambynas

duimnael|*Rambyno kalnas*
duimnael|Die beboste Rambynas
duimnael|Uitsig vanaf die heuwel
[duimnael|Die [Nemunas, soos gesien vanaf die Rambynas]]
**Rambynas** (Litaus: *Rambynas* of *Rambyno kalnas*, Duits ook *Rombinus*) is 'n heuwel op 'n hoogte van sowat 46 meter wat in 'n rivierkronkel van die Nemunas in die vroeëre streek Memelland (Wes-Litaue) naby die grens met die Russiese Kaliningrad-oblast geleë is. Die heuwel maak deel uit van die Gewestelike Rambynas-park. Nabygeleë nedersettings sluit Pagėgiai en Tauragė in Litaue en Neman en Sovetsk in die Russiese eksklawe Kaliningrad-oblast in.

Die heuwel word deur die Nemunas-rivier onderspoel. In 2003 is 'n bewaringsprojek aangepak om verdere erosie te verhoed.

## Kultuurgeskiedenis 
Die heuwel word algemeen as die heilige berg van die Skalwiërs en Litauers beskou en het reeds voor die tyd van die Duitse Orde as heiligdom gedien. Nog in die 18de eeu het Rooms-Katolieke Litauers pelgrimstogte na die heuwel onderneem om die ou gode se seën te verkry. Voordat die heuwel in die vroeë 19de eeu deur die Nemunas onderspoel is, was daar 'n ou altaar op die heuwelpiek.

Die heuwel speel 'n sentrale rol in Johannes Bobrowski se verhaal *Litauische Claviere* wat die kulturele ontwaking van Pruisiese Litauers in die laat 19de eeu behandel.

Rambynas het sy gewildheid in die 20ste eeu onder meer aan die digter Vydūnas te danke wat hier koorkonserte georganiseer het. Die heuwel is vandag steeds 'n misties-heidense plek waar tydens die Litause Midsomerfees *Joninės* op 24 Junie feesvierings plaasvind.
Bambi

**Bambi** is 'n animasiefliek deur Walt Disney wat in 1942 vervaardig is. Die hoofkarakter is 'n fraai, saggeaarde witsterthertjie met dieselfde naam. Die ﬂiek word veral onthou omdat dit so hartseer is. Dit was Disney se vyfde tekenprent.

duimnael|links|Skermkiekie van *Bambi*, 1942
duimnael|links|Voorskou vir *Bambie*, 1942
Die film is op 13 Augustus 1942 uitgereik, maar voorbereidings is al so vroeg as 1937 getref. Dit is gebaseer op die boek *Bambi, ein Leben im Walde* (1923) van die Oostenryks-Hongaarse outeur Felix Salten. 'n Opvolg op die film, Bambi II, is in 2006 vrygestel.

Die hoofkarakters is Bambi, sy ouers (die Groot Prins en sy ma), asook sy vriende Thumper ('n haas), Flower ('n muishond) en Faline, met wie hy later trou. Hoewel Bambi 'n witsterthert in die film is, is hy 'n reebok in die boek.

Bambi word by geboorte tot "Prins van die Bos" uitgeroep. Soos hy ouer word, raak hy met die ander diere in die bos bevriend, maar sy geluk draai toe sy ma deur jagters doodgeskiet is. Bambi leer om te oorleef en word later verlief. Op 'n dag kom daar weer jagters en Bambi word gedwing om so moedig soos sy pa, die Groot Prins, op te tree en die ander herte na veiligheid te lei.

## Ontvangs 
### Resensies 
Op Rotten Tomatoes gee 91% van 55 beoordelaars die rolprent 'n positiewe resensie, met 'n gemiddelde telling van 8,3/10. Webwerf Metacritic bereik 'n telling van 91/100, gebaseer op 16 resensies.

## Verwysings 
## Eksterne skakels 
* Amptelike webtuiste

* 
* 
*
Teletubbies

duimnael
**Teletubbies** is 'n Britse televisietekenprent geskep deur Anne Wood. Die hoofkarakters is **Tinky Winky**, **Dipsy**, **Laa-Laa**, en **Po**.
Goiana

**Goiana** is geleë in die Pernambuco staat in noordoostelike Brasilië. Dit is geleë op die koördinate 07° 33' 39″S, 35° 00' 10″W sowat 61&nbsp;km vanaf die deelstaat se hoofstad Recife en 2&nbsp;187&nbsp;km vanaf die federale hoofstad Brasília.
Wiskundige konstante

'n **Wiskundige konstante** is 'n getal, gewoonlik 'n reële getal, wat van nature in wiskunde voorkom en waarvan die waarde nie verander nie. Anders as fisiese konstantes word die konstante nie aan 'n meeteenheid gekoppel nie. Sommige wiskundige konstantes, soos e en π, ontstaan in 'n verskeidenheid kontekste. Ander, soos Graham se getal of Skewes se getal, ontstaan slegs in 'n baie spesifieke konteks.
Selena

**Selena Quintanilla-Perez** (* 16 April 1971; † 31 Maart 1995; kortweg as **Selena** bekend) was 'n gewilde Meksikaans-Amerikaanse sanger-liedjieskrywer, danseres, model, mode-ontwerper, aktrise en platevervaardiger, wat die erebynaam "Die Koningin van Tejano-musiek" genoem is. Selena, die jongste kind van 'n Meksikaans-Amerikaanse paartjie,het haar eerste album op die ouderdom van twaalf uitgereik. Sy het die toekenning "Female Vocalist of the Year" by die 1987 Trejano-musiektoekennings ontvang en het 'n paar jaar later 'n opneemkontrak met EMI losgeslaan. Haar gewildheid het gedurende die vroeë 1990's toegeneem, veral in Spaanssprekende lande, en ná haar tragiese dood het dit steeds bly groei.

Selena het verdere noemenswaardigheid in Noord-Amerika bereik, nadat sy op die ouderdom van 23 deur Yolanda Saldivar, die president van haar aanhangersklub, vermoor is. Op 12 April 1995, twee weke ná haar dood, het Texas-goewerneur George W. Bush haar geboortedag as "Selena-dag" in Texas verklaar. Warner Bros het in 1997 die rolprent *Selena* geproduseer — 'n biografiese prent met Jennifer Lopez in die hoofrol. Selena se lewe was ook die basis van die musiekblyspel *Selena Forever*, met Veronica Vazquez as Selena. In Junie 2006 is Selena met 'n museum en 'n lewensgrootte bronsstandbeeld (Mirador de la Flor in Corpus Christi, Texas) vereer, wat weekliks deur honderde aanhangers besoek word.

## Vroeë lewe 
Selena is gebore in Lake Jackson, Texas van Meksikaans-Amerikaanse ouers, Abraham Quintanilla III en 'n half-Cherokee moeder Marcella Samora. Sy het begin sing op die ouderdom van drie, toe sy nege was, was haar pa die stigter van die sanggroep Selena y Dino's. Hulle het aanvanklik opgetree by die familie se restaurant Quintanilla, Pappa Gayo's.

## Stem 
Selena het in Engels en Spaans gesing.

## Diskografie 
### EMI Latin-albums 
* *Selena* (1989)
* *Ven Conmigo* (1990)
* *Entre A Mi Mundo* (1992)
* *Live!* (1993)
* *Amor Prohibido* (1994)
* *Dreaming of You* (1995)

### Grootste treffers 
* *Classic Series* (2006)
* *Forever Selena* (2007)
* *Serie Verde* (2007)
* *Las Mas Divas de Tejana* (2008)
* *Involidable* (2009)
* *La Leyenda* (2010)

## Videografie 
* *Buenos Amigos* (1991)
* *La Caracha* (1992)
* *No Debes Jugar* (1993)
* *La Llamada* (1993)
* *Dondequiera Que Estes* (1994)
* *Amor Prohibido* (1994)
* *No Me Queda Mas* (1994)
* *Bidi Bidi Bom Bom* (1994)
* *I Could Fall in Love* (1995)
* *Dreaming of You* (1995)
* *Techno Cumbia (Remix)* (1995)
* *El Toro Relajo* (1995)
* *Tu, Solo Tu* (1995)

## Filmografie 
* *Dos Mujers, Un Camino* (1993–1994)
* *Don Juan DeMarco* (1995)

## Verwysings 
## Eksterne skakels 
* Q Productions – Amptelike webwerf
* Selena Quintanilla Wikipedia
Attie van Heerden

**Adriaan "Attie" Jacobus van Heerden** (10 Maart 1898 Boshof, Oranje-Vrystaat – 14 Oktober 1965, Pretoria) was 'n Suid-Afrikaanse Olimpiese atleet (400 meter hekkies) en bekroonde rugbyspeler.

## Skoolopleiding 
Attie van Heerden was 'n student by Paarl Gimnasium in Paarl, Kaapprovinsie, Suid-Afrika.

## Na rugby 
Na sy uittrede as rugbyspeler het Van Heerden na Suid-Afrika teruggekeer en by Yskor as 'n sekuriteitswag gewerk.

## Verdere leesstof 
* 
* 
* 
* 

## Verwysings 
## Eksterne skakels 
* 
* Statistieke op rugbyleagueproject.org
* Statistieke op wigan.rlfans.com
* Statistieke op scrum.com
* Olympiese statistieke 
* Hoërskool Paarl Gimnasium 
* Rugby Against Australia – The Early Days by Brian Forsyth 
* The Magazine of the Rugby Memorabilia Society – 43 April 2009 uitgawe
Verhouding

duimnael|Die verhouding van breedte tot hoogte van 'n tipiese rekenaarskerm.

In wiskunde, dui die **verhouding** op die grootte van hoeveelhede relatief tot mekaar aan.  Meer spesifiek dui 'n verhouding van twee hoeveelhede aan hoeveel keer die eerste hoeveelheid in die tweede een bevat word en kan algebraïes uitgedruk word as die kwosiënt.

## Notasie en terminologie 
Die verhouding van hoeveelhede *A* en *B* kan uitgedruk word as:
* die verhouding van *A* tot *B*
* soos *B* staan teenoor *A*
* *A*:*B*.

## Verwysings
Hans van Mierlo

**Henricus Antonius Franciscus Maria Oliva (Hans) van Mierlo** (gebore 18 Augustus 1931 in Breda - oorlede 11 Maart 2010 in Amsterdam) was 'n Nederlandse joernalis en politikus. 

In 1966 was hy medestigter van die politieke party Demokrate 66 (D66). Van 1966 tot 1973 en van 1986 tot 1998 was hy die politieke leier van hierdie party. Onder sy leiding het D66 verskeie oorwinnings behaal, veral tydens die verkiesings vir die Tweede Kamer van die State-Generaal in 1994, toe die party 24 setels verower het.

Van 1981 tot 1982 was hy minister van Verdediging en van 1994 tot 1998 minister van Buitelandse Sake en vise-premier in die Kok I-kabinet. Hy was ook 'n parlementariër gewees.

Hans van Mierlo is op die ouderdom van 78 oorlede.
Quo vadis

duimnael|150px|*Domine, quo vadis?* (1601-1602), skildery deur Annibale Carracci

**Quo vadis?** is 'n Latynse sinsnede met die betekenis “*Waar gaan u heen?*” of “*Waarheen is u op pad*?”. Die moderne gebruik hiervan word vanuit 'n Christelike agtergrond geheet, wat uit die Apokriewe Handelinge van Petrus (Vercelli Handelinge XXXV) terugverwys, waar Petrus tydens sy ontvlugting van moontlike kruisiging in Rome vir Jesus weer langs die pad ontmoet. Petrus vra dan hierdie vraag aan Jesus. Jesus het geantwoord: “Ek gaan Rome toe om weer gekruisig te word” (*Eo Romam iterum crucifigi*). Hierdie antwoord het Petrus aangespoor om met sy bediening voort te gaan en om uiteindelik ’n martelaar te word. 

Hierdie sinsnede kom ook ’n paar keer in die Vulgaat voor, die merkbaarste in Johannes 13:36 wanneer Petrus dieselfde vraag aan Jesus vra, nadat Hy sy dissipels meegedeel het “Waar Ek heengaan, kan julle nie kom nie”. Jesus het op Petrus se vraag geantwoord:  “Waar Ek heengaan, kan jy My nou nie volg nie, maar later sal jy My volg.”

‘**Quo vadis**’ kom ook in Genesis 16:8, Genesis 32:17 en Johannes 14:5 voor.
Wladimir Monomach

**Wladimir II** of **Wladimir Monomach** (Russies: Владимир Мономах; 1053 – 19 Mei 1125) het van 1113 tot met sy dood as grootprins oor Kiëf-Roes regeer. Hy was die seun van Wsewolod I en ’n dogter van keiser Konstantyn Monomachus van Bisantium van wie hy die bynaam *Monomach* oorgeneem het (uit Grieks: "μονόμαχος" = "eensame stryder"). Sy bewind word beskou as Kiëf-Roes se Goue Era.

Deur sy ma se ouma stam Wladimir af van keiser Romanus Argyrus en van die Skleroi (’n belangrike adellike familie in Konstantinopel). Hy kon sy stamboom terugspoor tot by belangrike keisers soos Romanus Lecapenus en Leo die Armeniër. Dié familiebande sou ’n belangrike rol speel in sy buitelandse politiek.

In sy beroemde *Riglyne* vir sy eie kinders, noem hy dat hy 83 militêre veldtogte gelei het. Van 1094 af het hy in besit gekom van die suidelike stad Perejaslaf, maar hy het ook Rostof, Soezdal en ander noordelike provinsies van Kiëf-Roes beheer. In dié gebiede het hy verskeie nuwe stede gestig, soos Wladimir, die toekomstige hoofstad van Rusland wat na hom genoem is. Hy het ook probeer om met diplomasie vrede te bewerkstellig tussen die ou Russiese vorstedomme wat teen mekaar meegeding het.

Toe Swjatopolk II in 1113 sterf, het die bevolking van Kiëf in opstand gekom en Wladimir genooi om oor die hoofstad te regeer. Hy is geesdriftig ontvang en het die stad tot met sy dood in 1125 regeer. Hy het ook hier hervormings ingevoer met die doel om sosiale spanning in die hoofstad te kanaliseer. Onder sy bewind het Kiëf-Roes ’n laaste bloeityd beleef voor dit 10 jaar ná sy dood sou verbrokkel.

Wladimir was drie maal getroud en het verskeie kinders gehad:
* Uit sy eerste huwelik: sy erfgenaam Mstislaf I
* Uit sy tweede huwelik: Joeri Dolgoroeki, die stigter van Moskou, en twee dogters.

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Vladimir Monomach*
Mstislaf I van Kiëf

duimnael|Die Sint Nikolaas-katedraal, wat deur Mstislaf I laat bou is naby sy paleis in Novgorod.

**Mstislaf I** of **Mstislaf die Grote** (Russies: Мстислав Владимирович Великий; 1 Junie 1076 – 14 April 1132) het van 1125 tot 1132 as grootprins oor Kiëf-Roes regeer. Hy was die oudste seun van Wladimir Monomach by Gytha van Wessex. Hy kom prominent voor in die Noorse Sagas onder die naam Harald, ’n verwysing na sy oupa, Harold II van Engeland.

As sy pa se toekomstige opvolger het Mstislaf van 1088 tot 1093 in Nowgorod regeer en, ná ’n kort rukkie in Rostof, weer van 1095 tot 1117. Daarna was hy Monomach se medeheerser in Belgorod-op-die-Dnieper, en ná sy pa se dood het hy die troon van Kiëf geërf. Hy het verskeie kerke in Nowgorod laat bou, waarvan twee nog staan. Mstislaf het konstant oorlog teen ander lande gevoer. Hy was die laaste heerser van Kiëf-Roes voor die land verbrokkel het.

In 1095 is Mstislaf getroud met prinses Christine of Swede, dogter van koning Inge I van Swede. Hulle het verskeie kinders gehad, onder andere Wsewolod van Nowgorod en Pskof, Isjaslaf II van Kiëf, Rostislaf I van Kiëf en Swjatopolk van Pskof.

Christine is op 18 Januarie 1122 oorlede, en later in dié jaar is Mstislaf getroud met die dogter van Dmitri Zawiditsj, ’n adellike van Nowgorod. By haar het hy ’n seun en dogter gehad.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Msistlav I of Kiev*
Jaropolk II van Kiëf

**Jaropolk II** (Russies: Ярополк II Владимирович; 1082 – 18 Februarie 1139) het van 1132 tot 1138 as grootprins oor Kiëf-Roes regeer. Voor dit, van 1114 tot 1132, was hy grootprins van Perejaslaf. Hy was die seun van Wladimir Monomach en Gytha van Wessex. In 1116 is hy getroud met ’n Ossetiese prinses, Helena. Hy het ’n seun, Wasilko Jaropolkowitsj, by haar gehad.

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Yaropolk II of Kiev*
Wsewolod II van Kiëf

**Wsewolod II** (Russies: Всеволод II Ольгович; ? – 1 Augustus 1146) het van 1139 tot 1146 as grootprins oor Kiëf-Roes regeer. Voor dit, van 1127 tot 1139, was hy grootprins van Tsjernigof. Hy was die seun van Oleg van Tsjernigof.

Hy was met Maria, die dogter van grootprins Mstislaf I van Kiëf, getroud. Hul oudste seun was Swjatoslav III van Kiëf.

Hoewel hy twee seuns gehad het, het hy sy broer, Igor, as sy opvolger gekies en sy onderdane laat belowe dat hulle Igor as hul heerser sal aanvaar. Net voor sy dood het Wsewolod ’n monnik onder die naam Gavriil geword. Hy is ná sy dood as heilige vereer.

## Verwysings 
: *Hierdie artikel is merendeels vertaal vanaf die Nederlandse Wikipedia-artikel :nl:Vsevolod II of Kiev*

## Bron 
* Dimnik, Martin. *The Dynasty of Chernigov, 1146–1246*, 2003
* *Рыжов К. В.* Всеволод II Ольгович // Все монархи мира. Россия. — М.: Вече, 1998. — 
* *Хмыров М. Д.* Всеволод II Ольгович // Алфавитно-справочный перечень государей русских и замечательнейших особ их крови. — СПб.: Тип. А. Бенке, 1870. — С. 81—82.
Igor II van Kiëf

**Igor II** (Russies: Игорь II Олегович; ? – 19 September 1147) het in 1146 as grootprins oor Kiëf-Roes regeer. Hy was die seun van Oleg van Tsjernigof en die broer van sy voorganger, Wsewolod II.

Hoewel Wsewolod twee seuns gehad het, het hy Igor as sy opvolger gekies en sy onderdane laat belowe hulle sal Igor as hul heerser aanvaar. Igor en sy familie was agter ongewild en daar was teenkanting teen sy troonopvolging. Hy was glo oneerlik, gierig, agterbaks en gewelddadig. Hy het minder as twee weke regeer toe die inwoners van Kiëf sy neef en teenstander Isjaslaf Mstislawitsj nooi om hul prins te wees. Isjaslaf het sy belofte verbreek om nooit die mag te probeer oorneem nie en het Igor en sy broer Swjatoslaf aangeval en verslaan.

Swjatoslaf het ontsnap, maar Igor is in ’n moeras vasgekeer, waar Isjaslaf hom gevange geneem en in ’n put laat gooi het. In 1146 was Igor ernstig siek en het hy toestemming gevra om vrygelaat te word om ’n monnik te kan word. Hy het toe ’n monnik onder die naam Ignati geword. In 1147 is hy dood toe ’n skare hom aangeval het weens ’n misverstand dat hy Isjaslaf se bewind wou oorneem. Hy is daarna heiligverklaar. Sy feesdag is 5 Junie.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Igor II of Kiev*

## Bron 
* Dimnik, Martin. *The Dynasty of Chernigov, 1146–1246*, 2003
Swjatopolk II van Kiëf

**Swjatopolk II van Kiëf** (Russies: Святополк II Ізяславич; 1056 – 16 April 1113) het van 1093 tot 1113 as grootprins oor Kiëf-Roes regeer. Hy was nie baie gewild nie en sy bewind is gekenmerk deur ’n voortdurende stryd teen sy neef Wladimir Monomach. Met sy dood het die burgers van Kiëf gerebelleer teen Joodse handelaars en Warangiese amptenare wat in graan en sout handel gedryf het.

Swjatopolk was die buite-egtelike seun van Isjaslaf I by sy minnares. Sy doopnaam was Michail. Terwyl sy broer, Jaropolk, geleef het, is hy nie beskou as ’n moontlike troonopvolger nie. In 1069 is hy na Polotsk gestuur, ’n stad wat vir ’n rukkie deur sy pa van die plaaslike leier, Wseslaf, afgeneem is. Daarna het hy tien jaar lank oor Nowgorod regeer (1078-'88). Met sy broer se dood het hy hom in Toerof opgevolg.

Toe Wsewolod in 1093 sterf, is Swjatopolk deur ander prinse erken as die grootprins se senior seun en het hy die troon bestyg. Hoewel hy deelgeneem het aan die prinslike kongresse wat deur Wladimir Monomach gereël is, het hy soms oorlog tussen die Rjoerikid-prinse aangevuur.

Swjatopolk was twee keer getroud; met ’n Boheemse prinses en in 1094 met die dogter van Tugor Khan. By sy eerste vrou het hy twee dogters gehad: Zbislawa, wat getrou het met koning Boleslaw III van Pole, en Predslawa, wat getrou het met Prins Álmos van Kroasië. Sy seun, Jaroslaf, het in Wolinië regeer. Weens Jaroslaf se vroeë dood het sy afstammelinge alle reg op die troon van Kiëf verbeur. Swjatopolk het nog ’n dogter, Maria, gehad.

## Verwysings 
: *Hierdie artikel is merendeels vertaal vanaf die Engelse Wikipedia-artikel :en:Sviatopolk II*

### Eksterne skakels 
* Biografie
Isjaslaf II van Kiëf

**Isjaslaf II** (Russies: Изяслав II Мстиславич; omstreeks 1097–1154) het van 1146 tot 1154 as grootprins oor Kiëf-Roes regeer. Voor dit was hy grootprins van Wladimir en Wolin (1134–1142) en van Perejaslaf (1143–1145). Hy was die oudste seun van Mstislaf I, grootprins van Nowgorod en Kiëf.

Wsewolod II het sy broer Igor as sy opvolger gekies en sy onderdane laat belowe hulle sal Igor as hul heerser aanvaar. Igor en sy familie was agter ongewild en daar was teenkanting teen sy troonopvolging. Hy was glo oneerlik, gierig, agterbaks en gewelddadig. Hy het minder as twee weke regeer toe die inwoners van Kiëf Isjaslaf nooi om hul prins te wees. Isjaslaf het sy belofte verbreek om nooit die mag te probeer oorneem nie en het Igor en sy broer Swjatoslaf aangeval en verslaan.

Sy eerste vrou was Agnes, dogter van Konrad III van Duitsland. Hulle kinders was:
# Mstislaf II
# Jaroslaf II
# Jaropolk, Prins van Sjoemsk
# Eudoksia

Isjaslaf se tweede vrou was Roesoedan, dogter van koning Demetre I van Georgië, maar hulle was net vir ’n paar maande in 1154 getroud voor hy dood is.

## Bronne 
* Hierdie artikel is merendeels vertaal vanaf die Nederlandse Wikipedia-artikel :nl:Iziaslav II of Kiev.
Internasionale Slawiese Kanaal

Die **Internasionale Slawiese Kanaal** (Oekraïens: ''Міжнародний Слов'янський Канал*, Russies: *Международный Славянский Канал*, Engels: *Slavonic Channel International'', ook genaamd **SCI**) is 'n Oekraïense satelliettelevisienetwerk wat in Kijif gebaseer is en op 14 Desember 1994 begin uitsaai het.

## Eksterne skakels 
*    Amptelike webwerf
Arno Carstens

**Arno Carstens** (* 12 Maart 1972– ) is 'n Suid-Afrikaanse sanger en liedjieskrywer. Hy is ook die hoofsanger van die Springbok Nude Girls- en New Porn-musiekgroepe. Sy eerste Afrikaanse album, *Die Aandblom 13*, is in 2016 vrygestel.

## Sanger-liedjieskrywer 
Arno Carstens is 'n bekroonde Suid-Afrikaanse sanger, liedjieskrywer en kitaarspeler wat tans in Kaapstad en Londen gebaseer is. Gedurende sy loopbaan as die hoofsanger van *The Springbok Nude Girls*, en daarna as 'n solokunstenaar, het Carstens 7 studioalbums vrygestel en 18 toptien-treffers gehad. Hy het vyf SAMA-pryse ontvang en deel gereeld die verhoog met die legendes van die musiekwêreld.

Carstens het op die hoofverhoog by die Isle of Wight-Fees opgetree, verskyn by die Glastonbury-fees, V Festival, T in die Park en Hard Rock Oproep en opgetree as steunkunstenaar vir groepe soos The Rolling Stones, Paul Weller, The Police, Simple Minds, Ultravox en Meat Loaf op Europese toere.

## Diskografie 
* *Another Universe* (2003)
* *The Hello Goodbye Boys* (2005)
* *Wonderful Wild* (2010)
* *Atari Gala* (2012)
* *Lightning Prevails* (2014)
* *Die Aandblom 13* (2016)

### *Another Universe* (2003) 
*Another Universe*, Arno se debuutsolo-album, is in 2003 vrygestel en as een van die mees verwagte soloprojekte in Suid-Afrikaanse musiekgeskiedenis, het dit nie sy aanhangers teleurgestel nie. Dit was die besverkoper Suid-Afrikaanse Engelse *rock-*album sover die millennium gewees. Die platinumstatusalbum het 'n SAMA-toekenning as beste *rock*-album van 2004 verwerf.

### *The Hello Goodbye Boys* (2005) 
Arno se  tweede solo-album, *The Hello Goodbye Boys* is in 2005 vrygestel. Dit is vervaardig deur die bekende Suid-Afrikaanse studiomaestro Brian O 'Shea (VSA se Seether). *The Hello Goodbye Boys* het goue status behaal en 'n SAMA-prys gewen in 2006.

### *Wonderful Wild* (2010) 
Carstens se derde solo-album *Wonderful Wild* is in die lente van 2010 vrygestel. Dit is geskryf, opgeneem en gemeng in Londen en Spanje, insluitende medeliedjieskrywers Giles Martin, James Walsh,  Jim Duguid en Youth se bydraes. Die album is vervaardig deur die legendariese Britse vervaardiger Youth (The Verve se *Urban Hymns*) en Jim Duguid (Paolo Nutini se *These Streets*). Die finale meng van die album is deur Tim Bran behartig.

Die eerste snit, *Dreamer,* uit die komende Britse debuut is in Februarie 2010 vrygestel.

## Verwysings 
## Sien ook 
* Lys van Suid-Afrikaanse musikante

## Eksterne  skakels 
* 
*
Gert Potgieter

**Gerhardus Petrus (Gert) Potgieter** (14 November 1929 – 2 Julie 1977) was 'n Suid-Afrikaanse opera-tenoor en akteur wat 'n groot invloed op die Afrikaanse kultuur gehad het.

## Vroeë lewe 
Hy is in Aasvoëlkop, 'n voorstad van Johannesburg, op 14 November 1929 gebore.  Hy was een van vyf kinders van Hermanus Potgieter, 'n drukker, en sy vrou Maria Naudé.

Hy was 'n leerling by die Laerskool Louw Geldenhuys en het by die Hoërskool Helpmekaar in Johannesburg gematrikuleer.

Na matriek het hy by Voortrekkerpers, 'n drukkersfirma in Johannesburg, gaan gewerk tot hy in 1960 as 'n drukker gekwalifiseer het.

## Gesinslewe 
In 1952 is hy met Mona Dreyer van Boshof, Vrystaat getroud.

## Dood 
Op 2 Julie 1977 is hy in 'n motorbotsing by Tarlton, naby Krugersdorp in die ou Transvaal, oorlede.

## Diskografie 
* *Die Klassieke*, 2002 GALLO
* *The Heart & Soul of Gert Potgieter*, 1999 CRESCENDO
* *Baba Boogie/Moeder* 7", 1975 BRIGADIERS/EMI
* *Serenade*, LP, 1967 WORLD RECORD CO.
* *Serenade*, LP, 1970 WORLD RECORD CO.
* *Yellow Bird*, LP
* *One Day of You Life*
* *The Song of My Life* 
* *Hoor My Lied*
* *Jy Is My Liefling*, LP, 1968 BRIGADIERS/KAVALIER FILMS
* ''You've Got Me on a Merry-Go-Round / Sweet Maria'', 7", 1971 WORLD RECORD CO.

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Suid-Afrikaanse Operasangers
* Chessalee webtuiste
* 
* 
*
Thys die Bosveldklong

**Thys die Bosveldklong** (gebore as **Matthys Lourens Streicher**, 17 Junie 1974 - 15 Junie 2024) was 'n Afrikaanse sanger wat ligte vermaakliedjies gesing het. Van sy treffers sluit in *Jaloers-Bokkie*, *Ek Hou Nie Van Werk Nie*, *Swakopmund*, en *In die Middel*. Hy was ook mede-aanbieder van kykNET se program *Net vir die Grap*.

## Sterfte 
Hy sterf op 15 Junie 2024 as 'n gevolg van veelvuldige sklerose.

## Diskografie 
* *Man Se Ding*, 1997
* *Go Eagles Go!*, 1998
* *Gee Dit Horings*, 1999
* *Ma Sê Pa Sê*, 1999
* *Ek Hou Nie Van Werk Nie*, 2001
* *Jaloers-Bokkie!*, 2003
* *In die Middel*, 2003
* *Korrektiewe Afrikaans*, 2004
* *Boeretroos*, 2004
* *So waar as vet*, 2005
* *Vet Pret*, 2006
* *Grootste Treffers*, 2005
* *Vet Pret*, 2007
* *Op Veiling*, 2007
* *Grootste Treffers*, 2008
* *Vet Pret*, 2008 
* ''Kom Lag 'n Slag*, 2009
* *Ant Hettie*, 2022
* *Loftus in die ou Dae*, 2022
* *Blommetjie Blom*, 2022
* *Maybe it's Time*, 2022 
* *Die Laaste Roep*, 2024
* *Ou Bobbejaan*, 2022
* *Hou My Lekker Vas'', 2024

## Verwysings 
## Sien ook 
* Afrikaanse musiek
* Lys van Suid-Afrikaanse musikante

## Eksterne skakels 
* Thys die Bosveldklong se amptelike webtuiste
* 
*
Russell Boezak

**Russell Boezak** is 'n Afrikaanse digter en 'n informasie tegnologie bestuurder van beroep. Russell is getroud met Shareese Boezak en het twee dogters, Paige en Chloe. Russell het in 1989 gematrikuleer te Hoërskool Zeekoevlei in die Wes-Kaap, Suid-Afrika.

## Werke 
Russell Boezak se digbundels:
* Digkuns vir my dogter, Augustus 2006, 

## Eksterne skakels 
* *Digkuns vir my dogter* op *Google Boeke*
Claire Emary

**Claire Emary** (née Gainsford Claire Carol) was die leier van die Keep It Straight and Simple Party (KISS) wat onsuksesvol aan drie Suid-Afrikaanse nasionale verkiesings deelgeneem het. Die laaste nasionale verkiesing waaraan die party deelgeneem het, was op 7 Mei 2014, waatydens hulle 4&nbsp;294 stemme getrek het.

## Verwysings
Worsie Visser

Hermias Cornelis (**Worsie**) **Visser**  (3 September 1963 – 4 Mei 1998) was 'n bekende Afrikaanse sanger. Visser was bekend vir liedjies soos *Lekker ou Jan*, *Ek en My Meisie*, *Boesmanland*, *Gee die Hond Wind* en *Osbraai op Kromdraai*. Hy is op 35-jarige ouderdom in 'n vliegtuigongeluk by Saldanha oorlede. Ná sy dood het dit bekend geword dat sy stembande besig was om in te gee en dat sy sangloopbaan waarskynlik verby was.

Visser se broer, Michiel, het die baskitaar in Worsie se Boesmanland-orkes gespeel. Hy het later self 'n paar CD's uitgereik, onder andere *Kom kuier by my*, *Lekker Boesmanland*, ''Hier's ek weer* en *Bitter snare''.

Een van Worsie se kitaarspelers, Zirk Bergh, later 'n sanger uit eie reg, het homself en verskeie ander op 14 Desember 2013 om die lewe gebring.

## Diskografie 
* *Die Boesmanland Bundel*, 2009
* *Dis My Kontrei*
* *Vroeteltreffers Uit Boesmanland*, 2004
* *Res Van Die Bes – Nog Meer Treffers Van Doerietyd*
* *Seun Van Bitterfontein*
* *Treffers Van Doerie Tyd Tot Nou,* 2004 TRIO
* *Ou Bokke En Groen Blare*
* *Gee Die Hond Wind*
* *Lekker Ou Jan, *1997 TRIO
* *Pa Se Klong LP,* 1991 VENUS/TRIO
* *My Hart Is Daar LP,* 1988 TRIO
* *Gee Hom Gas*
* *Dis My Kontrei* LP
* *Die WP Bossanova / Dankie Is Maar Al 7*, 1965 VENUS

## Verwysings 
## Sien ook 
* Afrikaanse musiek
* Lys van Suid-Afrikaanse musikante

## Eksterne skakels 
* 
*
Izak Davel

**Izak Davel** (gebore op 1 Julie 1983) is 'n Suid-Afrikaanse akteur, sanger, danser en model. Hy het bekendheid verwerf in *Egoli* waar hy die rol van "Scab" vertolk het. Sy debuutalbum, *Ken Jy My*, is in 2009 uitgereik.

## Biografie 
Davel voltooi matriek in 2001 aan die Lady Grey Kunste-Akademie waarna hy dans by die Tshwane-Universiteit van Tegnologie studeer en sy studies in 2004 voltooi. In 2006 begin hy in M-Net se sepie Egoli speel waar hy die rol van Louwna se seun *Scab* vertolk. In 2010 was hy in die TV-reeks *Survivor South Africa: Santa Carolina*. Hy is getroud met Mericke. Sy pa is die predikant van die NG gemeente Molteno (in kombinasie met die NG gemeente Sterkstroom) en sy ma is 'n musiekonderwyseres aan die hoërskool op Burgersdorp.

## Diskografie 
* Ken Jy My?, 2008 RAMKAT MUSIEK
* Verlore Harte, Universal, 2009
* Vreesloos, EMI, 2011
* Jy's my lewe

## Filmografie 
* *Egoli*, as Scab
* *Uncle Max* (TV-reeks), 2006
* *Survivor South Africa: Santa Carolina*, 2010
* *Isidingo*, as Bradley Haines
* *Getroud met Rugby: Die Onvertelde Storie*, 2011 as Reghart Venter
* *Platteland*, 2011 as Francois de Klerk
* *Hoofmeisie*, 2011 as homself

## Sien ook 
* Lys van Suid-Afrikaanse musikale kunstenaars

## Verwysings 
## Eksterne skakels 
* 
* 
* 
*
Anton Botha

**Anton Botha** is 'n Suid-Afrikaanse musikant, liedjieskrywer en sanger. Hy is in 2003 aangewys as een van die ATKV se Crescendo finaliste. Van sy treffers sluit in *Jakaranda* en *Asseblief asseblief*.

## Diskografie 
* A Tribute To Smokie, 2009 
* Jakaranda, 2007 FANTASIA
* Hier By My, FANTASIA

## Verwysings 
## Sien ook 
* Lys van Suid-Afrikaanse musikale kunstenaars

## Eksterne skakels 
*
*
Jacques de Coning

**Hendrik Theo Jacques de Coning** (5 Augustus 1966 – 9 Junie 2019) was 'n Afrikaanse sanger wat veral bekend was vir sy vrolike vertolking van bekende FAK-liedjies. 

Jacques de Coning het sy Afrikaanse liedjieskryfloopbaan in 1998 begin toe hy 'n vir die Griekwa-rugbyspan skryf. Hy verwerf bekendheid met sy album *Afrikaans my trots*, wat met die verkoop van meer as 100 000 kopieë goue status verwerf.

Jacques de Coning is op Sondag-oggend 9 Junie 2019 omstreeks 10:30 in 'n motorongeluk net buite Alexandria op die R72 tussen Kenton-on-Sea en Boesmansriviermond in die Oos-Kaap oorlede.

Sy seun, Basil, is vyf jaar tevore ook in 'n motorongeluk oorlede.

## Diskografie 
### Vollengte ateljeealbums 
* 2000: *Girl van die Klein Karoo*
* 2002: *Afrikaans my trots*
* 2003: *Trot*
* 2005: *Veels geluk*
* 2007: *Sê dit stadig*

### Direkte opnames 
* 2007: *Afrikaans my trots "Live"*

### Ander 
* Kaniklani
* The Shadows Cliff Richard Show

## Verwysings 
## Sien ook 
* Afrikaanse musiek
* Lys van Suid-Afrikaanse musikale kunstenaars

## Eksterne skakels 
* 
* 
*
Radius

duimnael|'n Sirkel met 'n radius van r.
duimnael|Veralgemeende Krom: Die krommingsradius word in rooi getoon.
In meetkunde is die **radius** of **straal** *r* van 'n sirkel, bol of silinder die afstand van 'n willekeurige punt op die rand van die sirkel (of bol, of silinder) tot sy middelpunt.

Die radius is die helfte van die diameter. Die omtrek van 'n sirkel kan met slegs die radius bepaal word:

:2 \cdot \pi \cdot r  

waar \pi die wiskundige konstante pi is. 

### Veralgemeende Kromme 
Die x en y koördinate van die krom \gamma ( \lambda ) word gedefineer deur:
:::\gamma ( \lambda ) \equiv ( x(\lambda), y(\lambda))
:::\lambda is die definiërende parameter
:::x(\lambda) en y(\lambda) twee keer differensieerbaar is met betrekking tot \lambda
In sulke gevalle kan die detekende kromming (\kappa)van die krom bereken word deur:
:::\kappa = \frac{x'y''-y'x''}{\bigl({x'}^2+{y'}^2\bigr)\vphantom{'}^{3/2}}.
en die absolute kroming is gedefineer deur
:::\kappa = \frac{\left|x'y''-y'x''\right|}{\bigl({x'}^2+{y'}^2\bigr)\vphantom{'}^{3/2}}.
::waar
:::\kappa = \frac{1}{r} (definisie)
:::x', y', x*, y* is die eerste en tweede differensiaals van x(\lambda) en y(\lambda) met betrekking tot \lambda.

### Spoorlyn se krommingsradius 
As 'n modeltreinuitleg gemaak word met behulp van die stukke spoor wat langsaan getoon word, sal die krommingsradius by elke punt óf oneindig wees (op reguit stukke spoor) óf 'n vaste waarde hê (op geboë stukke spoor). Aangesien sentripetale krag 'n funksie van radius is, sal 'n skielike verandering van kromming 'n stapsgewyse verandering in sentripetale krag veroorsaak en dus 'n ongemaklike rit. Die oplossing is om die kromme so te ontwerp dat die krommingsradius oneindig is aan die begin van die geboë gedeelte, verminder tot 'n eindige waarde by die middelpunt van die geboë gedeelte en dan in waarde toeneem tot die einde van die geboë gedeelte. Wiskundig kan dit beskryf word as die aanvanklike deel van die Klotoïde.

## Verwysings
Tolla van der Merwe

**Tertius Willem Jacobus (Tolla) van der Merwe** (Clanwilliam, 21 Augustus 1943 - naby Belfast, Mpumalanga, 7 Augustus 2000) was 'n Afrikaanse televisiepersoonlikheid, storieverteller en komediant. Hy was gereeld op SAUK2 se program ''Maak 'n Las'' te sien. Sy seun, Wicus van der Merwe, is self 'n noemenswaardige sanger.

## Biografie 
Van der Merwe matrikuleer aan die Hoërskool Clanwilliam en verwerf  ná skool 'n NT53-kwalifikasie. Hy trou met Marita Bouwer en hulle het vier kinders, Wicus, Anél, Bouwer en Cara. Hy sterf in 2000 in 'n motorongeluk.

## Filmografie 
As akteur:

* *Tolla is tops*, 1990
**Tough luck* (as Oom Koos Fouche), 1992
**Yankee Zulu*, 1993
**Kaalgat tussen die daisies*, 1997
**Panic mechanic*, 1997

Draaiboekskrywer:
**Tolla is tops*, 1990

## Diskografie 
* Die beste uit (LP), 1985
*Weskus Rep (LP), 1991
*Rof Maar Nie Onbeskof, 1996
*Ter Nagedagtenis Aan: Tolla van der Merwe, 1943-2000 Ons Sal Jou Nooit Vergeet Nie, 2000
*Ek En Die Bobbejane, 2000
* Se Heel Beste Stories, 2007
* Bokkie, Kom Terug
* Tolla: Op Sy Beste: 1943 - 2000
* Tolla van der Merwe se 36 Gewildste Stories Vol 2
* Oeps!
* Tolla van der Merwe se 35 Gewildste Stories
* Jan & Tolla
*Tolla se Weskus Konsert (VHS)

## Bibliografie 
* van der Merwe (T.) TOLLA, *Sit, ontspan, lees en lag*, 95pp., geïllustreer, hardeband, Johannesburg, 2000.

## Verdere naleeswerk 
* *Konsert van die Lewe*, Tania du Toit, 300 bladsye (boek oor Tolla se lewe)

## Sien ook 
* Lys van bekende Suid-Afrikaners

## Eksterne skakels 
* 
* 

## Verwysings
Flossenbürg-konsentrasiekamp

duimnael|250px|Flossenbürg-konsentrasiekamp, April 1945

**Flossenbürg-konsentrasiekamp** was 'n Nazi konsentrasiekamp wat in Mei 1938 in Flossenbürg,  Duitsland opgerig is.

## Sien ook 
*Lys van konsentrasiekampe in Nazi-Duitsland

## Eksterne skakels 
*gedenkstaette-flossenbuerg.de
*Flossenburg.be
Freek Robinson

**Frederik Jacobus (Freek) Robinson** (gebore op 17 November 1952) is 'n Suid-Afrikaanse joernalis, radio-omroeper en TV-aanbieder. Hy was die aanbieder van kykNET se aktualiteitsprogram *Robinson Regstreeks* en hoofanker van eNuus.

## Trivia 
Robinson is op dieselfde dag en jaar as Cyril Ramaphosa, die vyfde President van Suid-Afrika, gebore.

## Verwysings 
## Eksterne skakels 
*
Proefbalans

'n **Proefbalans** is 'n lys van al die nominale grootboekrekeninge (algemene grootboek) soos dit vervat is in die grootboek van 'n besigheid. Hierdie lys bevat die naam van die nominale grootboekrekening en die waarde van die rekening. Die waarde van die rekeninge sal óf 'n debietsaldo óf 'n kredietsaldo bevat. Die debietsaldowaardes sal in die debietkolom van die proefbalans vertoon word en die kredietsaldowaardes sal in die kredietkolom vertoon word. Die inkomstestaat en die staat van finansiële posisie (voorheen balansstaat) sowel as ander finansiële verslae kan dan vervaardig word met behulp van die grootboekrekeninge gelys op die proefbalans. Alle proefbalanse moet balanseer, vandaar die naam proefbalans.

Die naam is afkomstig van die doel van 'n proefbalans. Dit is om te bewys dat die totale waarde van al die kredietsaldobalanse gelyk is aan die totale waarde van al die debietsaldobalanse. Dié aanbieding van elke nominale grootboekrekeningbalans waarborg 'n akkurate verslag van die nominale grootboeke vir gebruik in die finansiële verslae van maatskappye (en ander entiteite) se prestasie. Indien die totaal van die debietkolom nie gelyk is aan die totale waarde van die kredietkolom nie, sou dit blyk dat daar 'n fout in die nominale grootboekrekeninge is. Hierdie fout moet dan opgespoor en reg gestel word voordat 'n inkomstestaat of staat van finansiële posisie geproduseer kan word.

Die proefbalans word gewoonlik voorberei deur 'n boekhouer of rekenmeester wat gebruik maak van boeke of rekenaar programmatuur om rekord te hou van finansiële transaksies en dit dan te pos in die nominale grootboeke en persoonlike grootboekrekeninge. Die proefbalans is 'n deel van die dubbelinskrywingstelsel en maak gebruik van die klassieke T-rekeningformaat vir die aanbieding van waardes.
Wicus van der Merwe

**Wicus van der Merwe** (gebore 17 Julie 1972) is 'n Afrikaanse sanger wat ligte vermaakliedjies sing. Van sy treffers sluit in *Spietkop*, ''Hie' Komme Ding* en *Vat Hom Pappie''. Hy is in 2009 deur Huisgenoot Tempo genomineer vir die "Beste Humoristiese Album". Sy pa Tolla van der Merwe was 'n bekende grap- en storieverteller. Hy het ook 'n duet uitgevoer met bekende sanger, Christopher Johnson, in die snit "Vergeet my nie te lank nie."

## Diskografie 
* Vat Hom Pappie, 2007 SELECT
* Hie´ Komme Ding "Live" DVD, 2007 SELECT
* Hooit!, 2009 SELECT
* Annatjie My 4x4, SELECT
* Hie´ Komme Ding, SELECT
* Al my Hiets
* Popster
* vergeet my nie te lank nie

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Wicus van der Merwe se amptelike webtuiste
* 
*
Retief Burger

**Daniël Retief Burger** is 'n Afrikaanse sanger van geestelike liedere. Sy debuutalbum, *Luidkeels* is in 2005 uitgereik.

In 2010 ontvang hy 'n SAMA-toekenning in die kategorie *beste gospelalbum (Afrikaans)* vir *Luidkeels Oorgegee*.

## Diskografie 
**Luidkeels*, 2005
**Luidkeels Oorgegee* DVD, 2009

**Luidkeels Oorgegee*, 2009
**Luidkidz – Ek sing dit ek leef dit!* DVD
**Luidkeels Hersien* DVD
**LuidKeels Hersien*
*’’Luidkeels Dieper ‘’ 2012
*’’7 jaar van lof’’, 2013
*’’Nou en vir altyd’’, 2014
*’’Alles’’, 2017

## Sien ook 
* Lys van Suid-Afrikaanse musikante

## Eksterne skakels 
* 
* 
* 

### Uitgeligte musiekvideo's 
* 
*
Jukebox

***Jukebox*** is 'n gewilde televisieprogram wat sedert 6 April 2008 op kykNET (DStv se kanaal 111) uitgesaai word. Die program word Sondag aande om 20:30 gebeeldsend (was eers 21:00; halfuur vroeër vanaf 4 April 2010). Die program is aanvanklik deur Kurt Darren aangebied, maar vanaf 12 Junie 2011 het Pieter Koen by kom oorgeneem.

Tydens die program kry inbellers die geleentheid om geliefdes te groet en 'n musiekvideo van hul keuse aan te vra. SMS- (teks-) boodskappe word tydens die program oor die skerm gerol.

Die program word regstreeks op verskeie radiostasies uitgesaai en ook deur kuduklub aan internasionale kykers versprei.

Die eenhonderdste episode van Jukebox is op 26 Februarie 2010 gebeeldsend.

## Eksterne skakels 
* Jukebox se facebook-blad
Kuduklub

**Kuduklub** was 'n diens wat Afrikaanse radioprogramme, TV-programme en tydskrifte aan internasionale intekenare beskikbaar gestel het. Hulle slagspreuk was *Oral. Altyd. Afrikaans.* Van die programme wat deur kuduklub versprei is sluit in: Jukebox, Carte Blanche, Villa Rosa en Molly en Wors.  Die diens is op 31 Maart 2011 gestaak.

## Eksterne skakels 
* Kuduklub se voormalige webwerf
Nelda

**Nelda** (Nelda Jansen van Rensburg) is 'n Afrikaanse sangeres.

## Diskografie 
* Baklei Vir My, 2009 DAVID GRESHAM

## Verwysings 
## Sien ook 
* Lys van Suid-Afrikaanse musikante

## Eksterne skakels 
* Nelda se amptelike webwerf
*
Putin's Russia

'''''Putin's Russia''''' (Russies: Путинская Россия) is ’n niefiksie-boek deur wyle Anna Politkofskaja, ’n internasionaal bekende joernalis en skrywer van Rusland. Dit handel oor die lewe in die moderne Rusland onder die destydse president Wladimir Poetin.

Politkofskaja meen in die boek Rusland het onder Poetin steeds aspekte van ’n polisie- of mafiastaat. In die boek beskuldig sy die Russiese geheime diens, die FSB (die opvolger van die Sowjetunie se KGB), daarvan dat hulle alle burgerlike vryhede onderdruk sodat hulle ’n Sowjet-styl diktatorskap tot stand kan bring, maar erken: "Dit is ons wat verantwoordelik is vir Poetin se beleidrigtings . . . die gemeenskap het grenslose onbelangstelling getoon . . . terwyl die Tsjekiste hulle in die mag ingegrawe het; ons het hulle toegelaat om ons vrees te sien, en daardeur hul drang versterk om ons soos beeste te behandel. Die KGB respekteer net die sterkes. Dit verslind die swakkes. Ons van alle mense behoort dit te weet."

## Verwysings
Afrikaanse Satelliettelevisie

**Afrikaanse Satelliettelevisie** (afgekort **ASTV**) is 'n Afrikaanse TV-kanaal wat plaaslikvervaardigde rolprente, reekse, musiek en programme uitsaai. 'n StarSat-satellietdekodeerder word benodig om die uitsendings te ontvang. ASTV se slagspreuk is *Vir ons mense*. Die kanaal is in Rustenburg in Noordwes, Suid-Afrika, gebaseer.

ASTV kon aanvanklik gratis opgevang word met sekere satellietdekodeerders, maar vanaf 1 Oktober 2010 het ASTV eksklusief uitgesaai op die TopTV-platform, wat beteken dat kykers 'n TopTV-dekodeerder en -skottel benodig. TopTV het egter in Januarie 2014 hul naam verander na StarSat. Vanaf 1 Januarie 2012 het ASTV 'n nuwe logo en slagspreuk. Die kanaal laai ook vollengte-episodes van populêre programme op hul Vimeo-webblad.

## Programme 
Van die programme wat op ASTV uitgesaai word sluit in:

**Vaskap*
**Karoolus en Lente*
**Feesvoete*
**Na-Sonop*
**Paparazzi*
**KIEF*
**Ons gesels met*
**Kollig*
**Innie Ark*
**Aeroklub*
**Restaurant toe*
**Diere Maniere*
**My Storie*
**Dokter My*
**Kop is oppie tafel*
**Kom Braai*
*''Net 'n skeppie sous*
**Kalahari Brekfis*
**Styl in aksie*
**Wetswenke*
**Dit maak saak*
**Wat maak jy?*
**Klankbaan''

## Sien ook 
* kykNET, M-Net se Afrikaanse TV-kanaal.
* TopTV, Die satelliet platform waarop ASTV uitsaai.

## Eksterne skakels 
* ASTV se amptelike webtuiste
* ASTV se vimeo video webblad
Moskouse Staatsuniversiteit

Die **Moskouse Staatsuniversiteit** of **Lomonosof-universiteit** (Russies: Московский государственный университет имени М. В. Ломоносова (МГУ), Moskofski gosoedarstwenni oeniwersitjet imeni M. W. Lomonosowa), is die grootste universiteit van Rusland. Dit is in 1755 gestig en is die oudste in Rusland wat onafgebroke bestaan het. Die universiteit is in 1940 genoem na Michail Lomonosof, wat die stigting daarvan geïnisieer het.

Die huidige hoofgebou is ontwerp deur die argitek Ljef Roednef en is een van die Sewe Susters, die wolkekrabbers wat Josef Stalin ná die Tweede Wêreldoorlog in Moskou laat bou het as magsimbole.

## Eksterne skakels
Achmat Kadirof

**Achmat Abdoelchamidowitsj Kadirof** (Russies: Ахмат Абдулхамидович Кадыров; 23 Augustus 1951 – 9 Mei 2004), soms ook gespel **Achmad**, was die hoof-moefti van die Tsjetsjeense Republiek van Itsjkerië in die 1990's tydens en ná die eerste Tsjetsjeense Oorlog. Met die uitbreek van die tweede Tsjetsjeense Oorlog het hy sy dienste aan die Russiese regering gebied en later die president van Tsjetsjnië geword (vanaf 5 Oktober 2003).

Hy is in Mei 2004 in ’n bomaanval dood. Sy seun, Ramzan Kadirof, het in Maart 2007 een van sy opvolgers as president geword. 

## Verwysings
Tsjeka

[duimnael|upright|[Feliks Dzerzjinski, die eerste hoof van die Tsjeka.]]
Die **Tsjeka** (Russies: **ЧК** – чрезвыча́йная коми́ссия; tsjrezwitsjainaja komissija, Buitengewone Kommissie) was die eerste van ’n reeks Sowjet-veiligheidsorganisasies. Dit is op 20 Desember 1917 deur Wladimir Lenin gestig. Die eerste hoof was Feliks Dzerzjinski. 

Die Tsjeka het 'n sentrale rol tydens die Rooi Terreur gespeel. Ná 1922 het die Tsjeka verskeie kere van vorm en naam verander en eindelik die KGB en ná die verbrokkeling van die Sowjetunie die FSB geword, maar sy lede is tot in die 1980's Tsjekiste genoem. Die term "Tsjekisme" is daarna en word vandag nog deur sommige gebruik vir die alomteenwoordigheid en mag van die geheime diens in die Sowjetunie en die hedendaagse Rusland. 

## Verwysings 
## Eksterne skakels
Beslan

**Beslan** (Russies: Беслан, Osseties: Беслӕн) is ’n dorp in Noord-Ossetië-Alanië in Rusland. Dit het internasionaal bekend geword weens die Beslanskool-gyselaardrama waartydens ’n groep gewapende militante van Ingoesjetië en Tsjetsjnië sowat 1&nbsp;100 mense, onder wie 777 kinders, op 1 September 2004 by Skool Nommer Een op die dorp aangehou het. Meer as 300 mense is eindelik dood.

Beslan het in 2013 'n bevolking van 37&nbsp;037 gehad.
Beslanskool-gyselaardrama

Die **Beslanskool-gyselaardrama**, ook bekend as die **Beslan-slagting**,  was ’n voorval waartydens meer as duisend mense in Rusland drie dae lank as gyselaars aangehou is. Meer as 300 mense is eindelik dood. 

Dit het begin toe ’n groep gewapende militante, die meeste van Ingoesjetië en Tsjetsjnië, sowat 1&nbsp;100 mense, onder wie 777 kinders, op 1 September 2004 by Skool Nommer Een in die dorp Beslan in Noord-Ossetië gevange geneem het. Die groep rebelle is gestuur deur die Tsjetsjniese rebelleleier Sjamil Basajef, wat geëis het dat die tweede Tsjetsjniese Oorlog beëindig word. 

Op die derde dag van die drama het Russiese veiligheidsmagte die skool bestorm met tenks, vuurpyle en ander swaargeskut. ’n Reeks ontploffings het die skool geskud, gevolg deur ’n brand wat deur die gebou versprei het en ’n chaotiese skietery tussen die rebelle en die Russiese veiligheidsmagte. Minstens 334 mense, onder wie 186 kinders, is eindelik in die voorval dood en honderde ander is beseer of is as vermis aangemeld.

## Verwysings
Alicja Bachleda-Curuś

**Alicja Bachleda-Curuś** is 'n Poolse aktrise en sangeres.

Sy is multikultureel opgevoed en praat naas Pools ook Engels, Spaans en Duits. Alhoewel sy tot dusver veral in Pole bekendheid met rolprente soos Andrzej Wajda se *Pan Tadeusz* (1999) verwerf het, het sy ook reeds in 'n aantal Duitse rolprente en televisie opgetree. 

## Film- en toneelrolle 
### Film en televisie 
* 1993: The School Bell's Stories
* 1995: The Phantom-man-animal
* 1998: Pan Tadeusz
* 1999: The Gates of Europe
* 2000: Herz im Kopf
* 2001: Sisyphean Labours (*TV-reeks*)
* 2002: For Better or Worse (*TV-reeks*)
* 2004: Sommersturm
* 2004: Das Blut der Templer
* 2005: Sperling und der Fall Wachutka
* 2005: Al est
* 2007: Der geköpfte Hahn
* 2007: Trade – Willkommen in Amerika
* 2009: Ondine
* 2010: Friendship!

### Toneel 
* 1996: *The Pilot and the Prince* (as Rose), gebaseer op 'n novelle van Antoine de Saint-Exupéry, in die „GROTESKA“ teater in Kraków

## Diskografie 
* 1999: Marzyć chcę (enkelsnit)
* 2001: Klimat (album)
* 2001: Klimat (enkelsnit)
* 2002: Nie pytaj, nie pytaj mnie (enkelsnit)
* 2002: Ich verlier mich gern in dir (enkelsnit)

## Eksterne skakels 
* ''Portret op filmpolski.pl met foto's''
Drieankerbaai

[duimnael|links|230px|Die NG kerkgebou vir die voorstede [Seepunt en Groenpunt is in Drieankerbaai geleë en dra dus die naam NG gemeente Drieankerbaai.]]

**Drieankerbaai** is 'n klein voorstad van Kaapstad tussen Seepunt en Groenpunt. Die naam is ontleen aan die drie ankers in die baai, waartussen vroeër kettings gespan is om dit teen vyandige invalle te beskerm.

Die strand by Drieankerbaai het in die middel jare sestig bekendheid verwerf toe Afrikaanse skrywer en digter Ingrid Jonker op 19 Julie 1965 selfmoord gepleeg het deur daar die see in te loop.

Die Nasionale Seereddingsinstituut van Suid-Afrika se hoofkantoor is hier.

## Sien ook 
* NG gemeente Drieankerbaai

## Verwysing
Semmy Schilt

**Semmy Schilt**, (gebore 27 Oktober 1973) is 'n professionele Nederlandse skopbokser, gemengde gevegskuns, Ashihara karatepraktisyn en vier keer (drie keer agtereenvolgende) K-1 Wêreld GP-kampioen.
Suid-Afrikaanse Menseregtekommissie

Die **Suid-Afrikaanse Menseregtekommissie** is in Oktober 1995 gestig as 'n onafhanklike nasionale institusie. Die Grondwet van Suid-Afrika verleen aan hulle 'n mandaat by wyse van die Suid-Afrikaanse Menseregtekommissie-wet van 1994. 

Die menseregtekommissie se taak is om vergrype te moniteer (beide proaktief en deur klagtes wat voor hulle gebring word) en regstelling vir sulke oortredings te soek. Hulle het ook 'n opvoedkundige rol.

## Eksterne skakels 
* Amptelike webtuiste van die Suid-Afrikaanse Menseregtekommissie
Seshego

**Seshego** is 'n dorp in die Limpopoprovinsie van Suid-Afrika. Die dorp lê direk noord-wes van Polokwane (Pietersburg).

In 2001 het Seshego 'n bevolking van 121,639 mense gehad. Tot 1974 was Seshego die hoofstad van die nie-onafhanklike bantoestan van Lebowa, wat in 1994 afgeskaf is. Die dorp se industrieë produseer voedsel, drank, tabak, tekstiele, kleredrag, leergoedere, hout en houtprodukte, gefabriseerde metaalprodukte, masjinerie, en toerusting. Baie van Seshego se inwoners pendel na Polokwane vir werk.

## Sien ook 
* Lys van dorpe in Suid-Afrika

## Verwysings
Peter Mokaba

**Peter Mokaba** (gebore 7 Januarie 1959 naby Pietersburg, oorlede in Johannesburg op 9 Junie 2002) was 'n lid van die Suid-Afrikaanse parlement, onderminister in die regering van Nelson Mandela en president van die Suid-Afrikaanse regerende party se jeugbeweging, die ANC-Jeugliga. Die Polokwane-stadion vir die FIFA Sokker-Wêreldbekertoernooi in 2010 is na hom vernoem.

"dubulu iBhunu" - Kill the boer, kill the farmer- Die lied is eens deur Peter Mokaba in die vroeë 1990's gesing, maar is sedertdien deur die Suid-Afrikaanse Menseregtekommissie as haatspraak verklaar.
Masahiko Kimura

**Masahiko Kimura** (10 September 1917 - 18 April 1993) was 'n Japannese judoka wat wyd beskou word as een van die grootste judoka van alle tye.

## Eksterne skakels 
*  Judoinfo Biografie van Masahiko Kimura
*  Grapple Arts Mastering the Kimura